rejauldu/bengali-wikipedia huggingface dataset:
ট্রাশিয়াংতসে জেলা (জংখা: བཀྲ་ཤིས་གཡང་རྩེ་རྫོང་ཁག་) হল ভুটানের ২০টি জেলার একটি জেলা। ১৯৯২ সালে ট্রাশিয়াংটসে জেলাকে ট্রাশিগাং জেলা থেকে বিভক্ত করে তৈরি করা হয়েছিল। ট্রাশিয়াংতসে জেলার আয়তন হল ১,৪৩৭.৯ বর্গ কিলোমিটার (৫৫৫.২ বর্গ মাইল)। ১৭৫০-১৮৮০ মিটার উচ্চতায় অবস্থিত, ট্রাশি ইয়াংটসে জংখাগ গুরু রিম্পোচে দ্বারা আশীর্বাদিত পবিত্র স্থানে পরিপুষ্ট এবং তাওয়াং থেকে ইয়াংটসেপস, শানগ্লাস, ব্রামিস, জেমগাং থেকে খেংপাস এবং হুয়েন্তসে থেকে কুর্তোয়েপস পর্যন্ত বিস্তৃত এই সংস্কৃতি সমৃদ্ধ জেলা।  ১৫ শতকের দিকে অঞ্চলটিতে টারটন পেমা লিংপার সফরের সময় দ্বারা ট্রাশিয়াংটসের নামকরণ তার নামে করা হয়েছিল (শুভ ভাগ্যের দুর্গ)।  ট্রাশিয়াংটসে জেলার মানুষের উত্তরের অংশে কাঠ খোদাই এবং কাগজ তৈরি শিল্পে দক্ষতা রয়েছে (জংখা: དལ་ཤོག)। দক্ষিণ অংশ প্রধানত অর্থকরী ফসল এবং পশুর উপর নির্ভর করে।  এই জেলার আসন ও সদরদপ্তর হল ট্রাশিয়াংটসে।   ভূগোল  সার্পাং জেলার আয়তন ১,৪৩৮ বর্গকিলোমিটার। এর উত্তরে চীনের তিব্বত পশ্চিমে হুয়েন্তসে জেলা, দক্ষিণে মোঙ্গার জেলা, এবং দক্ষিণ-পূর্ব দিকে ট্রাশিগাং জেলা অবস্থিত।   জনসংখ্যা  ২০০৫ সালের আদমশুমারি অনুযায়ী এই জেলার জনসংখ্যা ছিল ২২,৬৭৭ জন। কিন্তু ২০১৭ সালের আদমশুমারি অনুযায়ী এর জনসংখ্যা হল ১৭,৩০০ জন। এক দশকে যে ছয়টি জেলার জনসংখ্যা কমেছে এটি তার একটি। জনসংখ্যা হ্রাসের হার ২.৫%। এটি ভুটানের ৫ম জনবহুল জেলা। এর জনসংখ্যার ঘনত্ব প্রতি বর্গকিলোমিটারে ১২ জন।  ভাষা thumb|300px|খোর্তেন কোরা, ট্রাশিয়াংটসে জেলা, ভুটান ট্রাশিয়াংটসেতে তিনটি প্রধান ভাষায় লোকজন কথা বলে। উত্তরে, বুমডেলিং সহ বাসিন্দারা জালা ভাষায় কথা বলে। দক্ষিণে, পূর্ব ভুটানের মাতৃভাষা শাঙ্গলা (শারখোপা), জামখার, খামদাং, ইয়ালাং এবং রামজার গেওগস ভাষায় মানুষ কথা বলে। তোমঝাংটশেন গেওগের বাসিন্দারা চোচা নাগাচা এবং খেংখা কথা বলে।  প্রশাসনিক বিভাগ ট্রাশিয়াংস্তে জেলা আটটি গ্রাম ব্লকে বিভক্ত (বা গেওগস):  বুমডেলিং গেওগ জামখার গেওগ খামদাং গেওগ রামজার গেওগ টোয়েতশো গেওগ তোমঝেংস্টেন গেওগ ট্রাশিয়াংতসে গেওগ ইয়ালাং গেওগ  সংরক্ষিত এলাকা ট্রাশিয়াংটসে জেলায় ১৯৯৩ সালে প্রতিষ্ঠিত হয়েছে খোলং চু বন্যপ্রাণী অভয়ারণ্য, এই অভয়ারণ্যটি নিজেই বৃহত্তর বুমডেলিং বন্যপ্রাণী অভয়ারণ্যের অংশ। বুমডেলিং বন্যপ্রাণী অভয়ারণ্য বর্তমানে ট্রাশিয়াংটসের উত্তর অর্ধেক (বামডেলিং এবং ইয়াংটসে এর গেওগ), পাশাপাশি প্রতিবেশী জেলার উল্লেখযোগ্য অংশ জুড়ে অবস্থিত।  তথ্যসূত্র  বহিঃসংযোগ প্রশাসনিক ওয়েবসাইট    বিষয়শ্রেণী:ভুটানের জেলা
সন্তোষী মাতসা (জন্ম: ১০ই মার্চ ১৯৯৪ একজন ভারতীয় মহিলা ভারোত্তোলক। তিনি যুক্তরাজ্যের গ্লাসগোতে অনুষ্ঠিত  ২০১৪ সালের কমনওয়েলথ গেমসে  মহিলাদের ৫৩ কেজি ওজন শ্রেণিতে রৌপ্যপদক জয় করেছিলেন। মাতাসা প্রথমে ব্রোঞ্জ মেডেল অর্জন করেছিলেন, তবে নাইজেরিয়ার স্বর্ণপদকজয়ী চিকা আমালাহা ডোপ পরীক্ষায় ব্যর্থ হোয়ায় মাতসার ব্রোঞ্জ পদক রৌপ্য পদকে উন্নীত হয়। https://www.theguardian.com/sport/2014/jul/29/commonwealth-games-chika-amalaha-fails-doping-test সন্তোষী মোট ১৮৮ কেজি তুলেছিলেন। স্ন্যাচে ৮৩ কেজি এবং ক্লিন ও জার্কতে ১০৫ কেজি    আন্তর্জাতিক প্রতিযোগিতা  বছর স্থান ওজন স্ন্যাচ (কেজি) ক্লিন এন জার্ক  (কেজি) মোট র‌্যাঙ্ক ১ ২ ৩ র‌্যাঙ্ক ১ ২ ৩ র‌্যাঙ্ক বিশ্ব চ্যাম্পিয়নশিপ ২০১০ আন্টালিয়া, তুরস্ক ৪৮ কেজি ৫৮ ৬২ ৬২ ২৬ ৭৭ ৭৯ ৮১ ২৬ ১৪৩ ২৬ ২০১১ প্যারিস, ফ্রান্স ৫৩ কেজি ৭০ ৭৩ ৭৫ ২৭ ৯০ ৯৪ ৯৬ ২২ ১৭১ ২১ ২০১০ আন্টালিয়া, তুরস্ক ৪৮ কেজি ৫৮ ৬২ ৬২ ২৬ ৭৭ ৭৯ ৮১ ২৬ ১৪৩ ২৬   তথ্যসূত্র   বিষয়শ্রেণী:২১শ শতাব্দীর ভারতীয় নারী বিষয়শ্রেণী:১৯৯৪-এ জন্ম বিষয়শ্রেণী:ভারতীয় নারী ভারোত্তোলক বিষয়শ্রেণী:জীবিত ব্যক্তি বিষয়শ্রেণী:কমনওয়েলথ গেমসে রৌপ্যপদক বিজয়ী ভারতীয় বিষয়শ্রেণী:২০শ শতাব্দীর ভারতীয় নারী বিষয়শ্রেণী:বিজয়নগরম জেলার ব্যক্তি বিষয়শ্রেণী:অন্ধ্রপ্রদেশের নারী ক্রীড়াবিদ
উলিপুর থানা বাংলাদেশের কুড়িগ্রাম জেলার অন্তর্গত উলিপুর উপজেলার একটি থানা।   পটভূমি  ১৯০২ খ্রিস্টাব্দে উলিপুর থানা প্রতিষ্ঠা লাভ করে।   প্রশাসনিক এলাকাসমূহ  উলিপুর উপজেলার ১টি পৌরসভা ও ১৩টি ইউনিয়নের প্রশাসনিক কার্যক্রম উলিপুর থানার অধীন।  পৌরসভা:  উলিপুর  ইউনিয়নসমূহ:  ১নং থেতরাই  ২নং দলদলিয়া  ৩নং দুর্গাপুর  ৪নং পান্ডুল  ৫নং বেগমগঞ্জ  ৬নং বুড়াবুড়ি  ৭নং ধরণীবাড়ী  ৮নং ধামশ্রেণী  ৯নং গুনাইগাছ  ১০নং বজরা  ১১নং হাতিয়া  ১২নং তবকপুর  ১৩নং সাহেবের আলগা   আরও দেখুন   উলিপুর উপজেলা  কুড়িগ্রাম জেলা   তথ্যসূত্র    বহিঃসংযোগ   বিষয়শ্রেণী:কুড়িগ্রাম জেলার থানা বিষয়শ্রেণী:উলিপুর উপজেলা
150px|thumb|১৯ নং মানব ক্রোমোজোমের ইডিওগ্রাম। Mbp অর্থ মেগা ভিত্তি জোড়া।|right ১৯ নং ক্রোমোজোম হল মানবদেহে বিদ্যমান ২৩ জোড়া ক্রোমোজোমের একটি। মানুষের সাধারণত ক্রোমোজোমে দুই সেট থাকে। ১৯ নং ক্রোমোজোমে ৫৮.৬ মিলিয়ন ভিত্তি জোড়া থাকে (যা ডিএনএ তৈরীর মূল উপাদান)।  গবেষকগণ প্রত্যেক ক্রোমোজমে অবস্থিত জীনের সংখ্যা নির্ধারণে বিভিন্ন পন্থা অনুসরণ করে। আনুমাণিক এই জীনের সংখ্যার কিছুটা কম বেশি হতে পারে। জিনোম অ্যানোটেশন-এর উপর ভিত্তি করে বলা যায় ক্রোমোজোম ১৯ সম্ভবত ২,১৮৮ অথবা ২৬৭০০ জীন ধারণ করে। এবং ক্রোমোজোম ১৯ এর ঘনত্ব বাকি ২৩ জোড়া ক্রোমোজোমের মধ্যে সবচেয়ে বেশি।   তথ্যসূত্র    বহিঃসংযোগ   বিষয়শ্রেণী:ক্রোমোজোম (মানবদেহ)
মাসুদ কামাল একজন বাংলাদেশী সাংবাদিক, কলামিস্ট ও রাজনৈতিক বিশ্লেষক। তিনি বাংলাদেশের রাজনৈতিক ও সামাজিক আলোচনায় তার বিশ্লেষণধর্মী বক্তব্যের জন্য পরিচিত এবং সরকার সহ সকল রাজনৈতিক দলের কর্মকান্ডের নিরপেক্ষ ও যৌক্তিক সমালোচনার জন্য একজন নির্ভীক কণ্ঠ হিসেবে স্বীকৃত। Reddit ব্যবহারকারীদের অভিমত অনুযায়ী, "মাসুদ কামাল সব পক্ষের সমালোচনা করেন, যা তাকে নিরপেক্ষ সাংবাদিক হিসেবে চিহ্নিত করে"     প্রাথমিক ও ব্যাক্তিগত জীবন  মাসুদ কামাল ময়মনসিংহ জেলার মুক্তাগাছা উপজেলায় জন্মগ্রহণ করেন।   তিনি ঢাকা বিশ্ববিদ্যালয়ের গণযোগাযোগ ও সাংবাদিকতা বিভাগ থেকে স্নাতকোত্তর ডিগ্রি অর্জন করেন। তিনি বর্তমানে পরিবারসহ ঢাকায় বসবাস করেন।   তার স্ত্রী শাকিলা সুলতানা স্বাতী নিজেও একজন সাংবাদিক।   কর্মজীবন  মাসুদ কামাল ১৯৮৮ সালে সাংবাদিকতা পেশায় যোগ দেন।   তিনি দীর্ঘ কর্মজীবনে একাধিক জাতীয় দৈনিক, টেলিভিশন চ্যানেল, অনলাইন নিউজপোর্টাল এবং সাপ্তাহিক প্রকাশনায় কাজ করেছেন।   রাজনৈতিক টকশো ও আলোচনায় তিনি নিয়মিত অংশগ্রহণ করে থাকেন।  তবে সাম্প্রতিক সময়ে তিনি ফ্রিল্যান্স সাংবাদিক ও কলামিস্ট হিসেবে কাজ করছেন।   এছাড়া তিনি কথা (Kotha) নামে ইউটিউবভিত্তিক একটি অনুষ্ঠান পরিচালনা করেন, যেখানে সমসাময়িক রাজনৈতিক ও সামাজিক বিষয় নিয়ে আলোচনা করেন।  তার কর্মজীবনের সংক্ষিপ্ত তালিকা দেওয়া হলো: + মাসুদ কামালের কর্মজীবন সময়কাল  প্রতিষ্ঠান  পদবী ১৯৯২–১৯৯৮  দৈনিক জনকণ্ঠ  স্টাফ রিপোর্টার ১৯৯৮–২০০৫  দৈনিক আমার দেশ  সিনিয়র রিপোর্টার / কলামিস্ট ২০০৫–২০১৫  বাংলাভিশন (টেলিভিশন)  সিনিয়র নিউজ এডিটর ২০১৫–২০২২  বাংলা ট্রিবিউন  হেড অব নিউজ ২০২০–বর্তমান  কথা (Kotha) : সামাজিক, রাজনৈতিক ও সমসাময়িক বিষয়াবলী নিয়ে ইউটিউব অনুষ্ঠান   প্রযোজক ও বিশ্লেষক  বক্তব্য ও মতামত কামাল বিভিন্ন সময়ে দেশের বিভিন্ন রাজনৈতিক কর্মকান্ডের সমালোচনা করে বক্তব্য ও মতামত দিয়ে থাকেন। তার কিছু মন্তব্য -  "সেফ এক্সিটের তালিকা করলে সবার উপরে থাকবে আসিফ মাহমুদের নাম: মাসুদ কামাল"  “উপদেষ্টারা দায়িত্ব ছাড়ার আগে তাদের পাসপোর্ট জব্দ করা উচিত।”  “ড. ইউনূস দেশের অর্থনৈতিক সংকট ও রাজনৈতিক বিভাজন মোকাবেলায় পরিবর্তন আনতে ব্যর্থ হয়েছেন।”   “নির্বাচনের বারোটা বেজে গেছে।”   “আসিফ নজরুল সাহেবকে অনুরোধ করবো, আগে নিজেদের দিকে তাকান।”    “হাসিনাকে যারা দেশ থেকে বের করে দিয়েছে, তারা অন্যায় করেছেন।”   “৩২ এর ঘটনায় আন্তর্জাতিক প্রতিক্রিয়া সরকারের জন্য ইতিবাচক হবে না।”   “জুলাই আন্দোলন ছিনতাই হয়ে গেছে।”  “জামায়াতের ক্যারেক্টার আগের মতই আছে।”   তথ্যসূত্র   পর্যালোচনার জন্য অপেক্ষমান
thumb|অ্যামেথিস্ট:এক প্রকার কোয়ার্টজ ভূপৃষ্ঠে বা ভূগর্ভে শিলাস্তূপ থেকে প্রাপ্ত মুক্ত মৌল বা যৌগ যা থেকে ধাতু বা অধাতু পাওয়া যায় তাদেরকে খনিজ () বলে।John P. Rafferty, ed. (2011): Minerals; p. 1.  In the series Geology: Landforms, Minerals, and Rocks.  Rosen Publishing Group.  মূলত, এগুলো অজৈব পদার্থ এবং সাধারণভাবে কেলাসরূপে বিদ্যমান থাকে। এই খনিজ বিভিন্ন অর্থে বিভিন্ন প্রকারের হয় মৌল ও যৌগ বিবেচনায় দুইপ্রকার আবার ভৌত অবস্থা বিবেচনায় তিন প্রকার। সাধারণ শিলা বা পাথরের সাথে খনিজের মূল পার্থক্য হলো এদের নির্দিষ্ট রাসায়নিক গঠন রয়েছে যা সাধারণ পাথরের নেই। পৃথিবীতে  প্রাপ্ত খনিজের মধ্যে ৫৯১৪ টি (মার্চ, ২০২৩) International Mineralogical Association (IMA) দ্বারা অনুমোদিত। ভূত্বকের শতকরা নব্বই ভাগেরও বেশি সিলিকেট খনিজ দ্বারা তৈরী, যার মূল উপাদান সিলিকন ও অক্সিজেন। এই কারণেই ভূত্বকে অক্সিজেন ও সিলিকন সবচেয়ে বেশি পরিমাণে পাওয়া যায় (যথাক্রমে ৪৬% ও ২৭%)।  বিভিন্ন রাসায়নিক বৈশিষ্ট্য (যেমন, এসিডের সাথে বিক্রিয়া, তেজস্ক্রিয়তা ইত্যাদি) ও ভৌত বৈশিষ্ট্য (যেমন, রং, ঔজ্জল্য, দৃঢ়তা, আপেক্ষিক গুরুত্ব, স্বাদ, ঘ্রাণ, চুম্বকত্ব ইত্যাদি) এর মাধ্যমে খনিজ পদার্থগুলো একটি অপরটির থেকে পৃথক হয়। এদের রাসায়নিক গঠন ও কেলাসের কাঠামোগত পরিবর্তন হয় মূলত এদের ভূতাত্ত্বিক অবস্থানের কারণে। তাপমাত্রা ও চাপের পরিবর্তনও খনিজের বৈশিষ্ট্যগত পরিবর্তন আনে।  তথ্যসূত্র  বিষয়শ্রেণী:খনিজ পদার্থ বিষয়শ্রেণী:খনিজবিজ্ঞান বিষয়শ্রেণী:প্রাকৃতিক উপাদান বিষয়শ্রেণী:মূল বিষয়ের নিবন্ধ
thumb|একটি প্রদর্শনীর সময় পুংগানি  পুংগানি (, এছাড়া পুংগানি আম্মাল, পুংগানি আম্মা নামেও পরিচিত) (১৯৩৪, সারাভানন থেরি - ২রা নভেম্বর ২০১৮, কোট্টারাম, তামিলনাড়ু) একজন ভারতীয় অভিনয়শিল্পী ছিলেন। দক্ষিণের তামিলনাড়ু এবং কেরালার একটি সঙ্গীতের মাধ্যমে গল্প বলার ঐতিহ্য ভিল্লু পাট্টু গেয়ে তিনি শোনাতেন। তিনি মাদ্রাজ বিশ্ববিদ্যালয়ের ওম মুথু মারি পুরস্কার প্রাপক ছিলেন। প্রাথমিক জীবন ১৯৩৪ সালে, পুংগানি ভারতের দক্ষিণ প্রান্তে তামিলনাড়ুর কন্যাকুমারী জেলার অগস্তীশ্বরমের কাছে সারাভানন থেরিতে জন্মগ্রহণ করেন। তিনি চতুর্থ শ্রেণী পর্যন্ত পড়াশোনা করেছিলেন কিন্তু পারিবারিক অবস্থার চাপে তিনি পড়া ছাড়তে বাধ্য হন।  ১০ বা ১২ বছর বয়সে তিনি একটি স্থানীয় মন্দিরে একটি দলকে ভিল্লু পাট্টু পরিবেশন করতে দেখেছিলেন। এই শিল্পকলার দুই উল্লেখযোগ্য নারী ব্যক্তিত্ব, লক্ষ্মী এবং ধনলক্ষ্মী, তাঁকে এই শিল্প অনুসরণ করতে উৎসাহিত করেছিলেন। তারপরে তিনি এই শিল্প ঐতিহ্যের দুই পণ্ডিত বেদমানিক্কম পুলাভার এবং শিবলিঙ্গম ভাথিয়ারের কাছ থেকে শিক্ষাগ্রহণ করেছিলেন।  পুংগানি এরপর একটি দলের সঙ্গে সঙ্গীত পরিবেশন করা শুরু করেছিলেন, যেখানে কুড়াম (একটি মাটির পাত্রের বাদ্যযন্ত্র) এর একজন তালবাদক সদস্য ছিলেন থাঙ্গাপান্ডিয়ান। তাঁর যখন পনের বছর বয়স, তখন তাঁরা বিবাহ করেন, এবং একত্রে প্রদর্শন চালিয়ে যান।  থাঙ্গাপান্ডিয়ান ২০১৫ সালে মারা যান। পুংগানি নাগেরকয়েলের কাছে কোট্টারামে স্বল্প পেনশনে অসহায় জীবন যাপন করে, ২০১৮ সালের ২রা নভেম্বর মারা যান, যদিও তাঁর জীবনের শেষ বছরে তাঁর বাসস্থানটি রং করা হয়েছিল। সিঙ্গাপুরের একজন তামিল র‍্যাপ গায়িকা লেডি কাশ, তাঁকে দেখতে গিয়ে তাঁর বাড়ি পরিষ্কার পরিচ্ছন্ন করে দিয়েছিলেন। লেডি কাশের এই সফর পুংগানিকে আবার মনোযোগের কেন্দ্রবিন্দুতে এনে দিয়েছিল। সংবাদ সংস্থার খবরে জানা যায় যে লেডি কাশ তাঁর সম্মানে "ভিল্লুপাট্টু" নামে একটি গান তৈরি করেছেন।  কর্মজীবন ভিল্লু পাট্টু হল একটি দীর্ঘ-স্থায়ী সঙ্গীতের গল্প বলার ঐতিহ্য। এটি প্রদর্শনের সময় সঙ্গে বাজে ছড়ের সাহায্যে বাজানো তারের বাদ্যযন্ত্র, এবং সঙ্গে থাকে সঙ্গীতজ্ঞদের একটি দল। এতে প্রধান গায়ক এবং সহযোগীদের মধ্যে বার্তালাপের একটি প্রক্রিয়া জড়িত থাকে। পুংগানি "ভিসুকোল" এর একটি অনন্য ঘূর্ণনের সাথে বাদ্যযন্ত্রের ছড় চালানোর একটি কৌশলের বিকাশ করেছিলেন। তাঁর যন্ত্রটিতে এক জোড়া মোটা লাঠির সাথে ঘণ্টা লাগানো ছিল, যাকে তিনি ছড় দিয়ে বাজাতেন।  পুংগানি এবং তাঁর দল পঞ্চাশ বছরেরও বেশি সময় ধরে দক্ষিণ তামিলনাড়ু এবং কেরালার আশেপাশে প্রদর্শন করেছেন। এরপর ৭০ বছর বয়সে তিনি অবসর গ্রহণ করেন।  পুংগানিকে ভিল্লু পাট্টুর প্রায় পুরো শাস্ত্রীয় ভাণ্ডার জানার পাশাপাশি নতুন গান তৈরি করার কৃতিত্ব দেওয়া হয়। তিনি তরুণ প্রজন্মের শিল্পীদেরও শিক্ষা দিয়েছেন।  ভিল্লু পাট্টু অনুষ্ঠানের গান ঐতিহ্যগতভাবে তিন দিন স্থায়ী হয়। সেখানে আঞ্চলিক দেব দেবীর গল্প বলা হয় কিন্তু আরও প্রসারিত করার জন্য মহাভারত এবং রামায়ণের গল্পও অন্তর্ভুক্ত করা হয়েছে। মুথারাম্মাম এবং সুদালাইমদান মন্দিরে ধর্মীয় উৎসবগুলি শেষ করার সময় সাধারণত এই শিল্পকলা প্রদর্শিত হয়।   তথ্যসূত্র    বহিঃসংযোগ     বিষয়শ্রেণী:১৯৩৪-এ জন্ম বিষয়শ্রেণী:২০১৮-এ মৃত্যু বিষয়শ্রেণী:তামিল লোক গায়ক বিষয়শ্রেণী:ভারতীয় লোক গায়ক বিষয়শ্রেণী:কন্যাকুমারী জেলার ব্যক্তি
শিবরাম শঙ্কর আপ্তে (), দাদাসাহেব আপ্তে নামেও পরিচিত (১৯০৭ – ১০ অক্টোবর,১৯৮৫), যিনি বিশ্ব হিন্দু পরিষদের প্রতিষ্ঠাতা এবং প্রথম সাধারণ সম্পাদক ছিলেন।  তিনি ইউনাইটেড প্রেস অফ ইন্ডিয়ার সাংবাদিক হিসাবে কাজ করতেন এবং পরবর্তীতে হিন্দুস্থান সমাচার নামে একটি নিউজ এজেন্সি প্রতিষ্ঠা করেছিলেন।  প্রারম্ভিক জীবন তিনি মারাঠি ব্রাহ্মণ পরিবারে জন্মগ্রহণ করেছিলেন। তথ্যসূত্র  বহিঃসংযোগ  বিষয়শ্রেণী:মারাঠি ব্যক্তি বিষয়শ্রেণী:১৯০৭-এ জন্ম বিষয়শ্রেণী:১৯৮৫-এ মৃত্যু বিষয়শ্রেণী:বিশ্ব হিন্দু পরিষদের সদস্য  en:S. S. Apte
কুমারপাল ছিলেন ভারতীয় উপমহাদেশের বাংলা অঞ্চলে পাল রাজা রামপালের উত্তরসূরি এবং পাল বংশের ষোড়শ শাসক ১০ বছর রাজত্ব করেছিলেন। তার রাজত্বকালে তিনি গভর্নর টিমগ্যদেবের দ্বারা কামরূপে একটি অভ্যুত্থান ঘটান, অবশেষে তাকে বৈদ্যদেব (যিনি কুমারপালের মৃত্যুর চার বছর পরে বিদ্রোহ করবেন) প্রতিস্থাপন করেন। তাঁর স্থলাভিষিক্ত হন তাঁর পুত্র চতুর্থ গোপাল , যিনি শৈশবে সিংহাসনে আরোহণ করেন।  আরও  দেখুন  বাংলার শাসকদের তালিকা  তথ্যসূত্র  বিষয়শ্রেণী:পাল রাজা বিষয়শ্রেণী:১১৪০-এ মৃত্যু বিষয়শ্রেণী:জন্মের বছর অনুপস্থিত
সোনপেথ () ভারতের মহারাষ্ট্র রাজ্যের পারভানি জেলার একটি শহর।   জনসংখ্যার উপাত্ত  ভারতের ২০০১ সালের আদমশুমারি অনুসারে সোনপেথ শহরের জনসংখ্যা হল ১৩,০২২ জন। এর মধ্যে পুরুষ ৫২% এবং নারী ৪৮%।  এখানে সাক্ষরতার হার ৬১%। পুরুষদের মধ্যে সাক্ষরতার হার ৭১% এবং নারীদের মধ্যে এই হার ৫০%। সারা ভারতের সাক্ষরতার হার ৫৯.৫%, তার চাইতে সোনপেথ এর সাক্ষরতার হার বেশি।  এই শহরের জনসংখ্যার ১৬% হল ৬ বছর বা তার কম বয়সী।   তথ্যসূত্র   বিষয়শ্রেণী:মহারাষ্ট্রের শহর
সভেতলানা ভ্লাদিমিরোভা শকোলিনা (; জন্ম: ৯ মার্চ, ১৯৮৬) স্মোলেনস্ক এলাকার ইয়ার্তসেভোয় জন্মগ্রহণকারী রাশিয়ার ক্রীড়াবিদ। তার শারীরিক কাঠামো হচ্ছে - লম্বায়  এবং ওজনে প্রায় । তিনি অ্যাথলেটিক্স ইভেন্টে রাশিয়ার পক্ষে উচ্চ লাফ দিয়ে থাকেন। ২০১২ সালে লন্ডনে অনুষ্ঠিত অলিম্পিক গেমসে নিজস্ব সেরা ২.০৩ মিটারের উচ্চতা অতিক্রম করে ব্রোঞ্জপদক লাভ করেছিলেন। মস্কোয় অনুষ্ঠিত ২০১৩ সালের বিশ্ব অ্যাথলেটিকস চ্যাম্পিয়নশিপে একই দূরত্ব অতিক্রমের মাধ্যমে স্বর্ণপদক জয় করেন। তবে, অভ্যন্তরীণ ক্রীড়ায় তার নিজস্ব সেরা ২.০০ মিটারের উচ্চতা অতিক্রম করেছেন আর্নস্টাডে ফেব্রুয়ারি, ২০১০ সালে।   প্রারম্ভিক জীবন  কৈশোরে তিনি ২০০৩ সালের বিশ্ব যুব অ্যাথলেটিক্স চ্যাম্পিয়নশীপ ও ২০০৪ সালের বিশ্ব যুব অ্যাথলেটিক্স চ্যাম্পিয়নশীপ প্রতিযোগিতায় রৌপ্যপদক জয় করেন। ২০০৫ সালের ইউরোপীয় জুনিয়র অ্যাথলেটিক্স চ্যাম্পিয়নশীপে স্বর্ণপদক জয় করেন। তখন তার নিজস্ব সেরা উচ্চ লম্ফের দূরত্ব ছিল - ২০০৩ সালে ক্রাসনোদারে ১.৮৮ মিটার, ২০০৪ সালের জুলাইয়ে ১.৯১ মিটার ও জুন, ২০০৫ সালে মানহেইমে ১.৯২ মিটার। ২০০৭ সালে আরো একটি স্বর্ণজয় করেন। একই সালে ইউরোপীয় অনূর্ধ্ব-২৩ অ্যাথলেটিক্স চ্যাম্পিয়নশীপে তিনি ও আদোনিয়া স্টেরিও ১.৯২ মিটার উচ্চতা অতিক্রম করলেও শেষাবধি ১.৯৫ মিটারের বাঁধা পেরুতে পারেননি। এছাড়াও, জুন ২০০৭ সালে রাশিয়ার তুলায় নিজস্ব সেরা ১.৯৬ মিটার উচ্চতা অতিক্রম করেছিলেন।   খেলোয়াড়ী জীবন  thumb|২০১২ সালের বিশ্ব অ্যাথলেটিক্স চ্যাম্পিয়নশীপে সভেতলানা শকোলিনা ২০০৮ সালের গ্রীষ্মকালীন অলিম্পিকে অংশগ্রহণের বিষয়টি ছিল তার প্রথম বড়ধরনের প্রতিযোগিতায় অংশগ্রহণ। ঐ প্রতিযোগিতায় ১.৯৩ মিটার উচ্চতা অতিক্রম করে চতুর্দশ স্থান অধিকার করেন। মৌসুমের সেরা ১.৯৮ মিটার করেছিলেন জুলাই মাসে, কাজানে। ২০০৯ সালের জানুয়ারিতে রিজেকায় অনুষ্ঠিত ইউরোপীয় অ্যাথলেটিকস ইনডোর চ্যাম্পিয়নশীপে একই উচ্চতায় চতুর্থ হয়েছিলেন।   তথ্যসূত্র   বিষয়শ্রেণী:রুশ মল্লক্রীড়াবিদ বিষয়শ্রেণী:১৯৮৬-এ জন্ম বিষয়শ্রেণী:জীবিত ব্যক্তি বিষয়শ্রেণী:রুশ নারী উচ্চলম্ফকার বিষয়শ্রেণী:২০০৮ গ্রীষ্মকালীন অলিম্পিক প্রতিযোগী (ট্র্যাক এন্ড ফিল্ড) বিষয়শ্রেণী:২০১২ গ্রীষ্মকালীন অলিম্পিক প্রতিযোগী (ট্র্যাক এন্ড ফিল্ড) বিষয়শ্রেণী:রাশিয়ার অলিম্পিক মল্লক্রীড়াবিদ বিষয়শ্রেণী:অলিম্পিক ব্রোঞ্জপদক বিজয়ী রুশ বিষয়শ্রেণী:অলিম্পিক পদক বিজয়ী ক্রীড়াবিদ বিষয়শ্রেণী:২০১২ গ্রীষ্মকালীন অলিম্পিকের পদক বিজয়ী বিষয়শ্রেণী:২০০৮ গ্রীষ্মকালীন অলিম্পিকে মল্লক্রীড়াবিদ (ট্র্যাক অ্যান্ড ফিল্ড) বিষয়শ্রেণী:২০১২ গ্রীষ্মকালীন অলিম্পিকে মল্লক্রীড়াবিদ (ট্র্যাক অ্যান্ড ফিল্ড) বিষয়শ্রেণী:গ্রীষ্মকালীন অলিম্পিকের পদক কেড়ে নেওয়া প্রতিযোগী বিষয়শ্রেণী:রাশিয়ার বিশ্ব অ্যাথলেটিক্স চ্যাম্পিয়নশিপের মল্লক্রীড়াবিদ বিষয়শ্রেণী:রুশ অ্যাথলেটিক্স চ্যাম্পিয়নশিপ বিজয়ী বিষয়শ্রেণী:মল্লক্রীড়ায় ডোপিং মামলা বিষয়শ্রেণী:ডোপিং মামলায় রুশ ক্রীড়াবিদ
দ্বিতীয় ফিতনা বা দ্বিতীয় মুসলিম গৃহযুদ্ধ ছিল উমাইয়া খিলাফতের প্রথমদিকে সংঘটিত রাজনৈতিক ও সামরিক বিশৃঙ্খলা। প্রথম উমাইয়া খলিফা প্রথম মুয়াবিয়ার মৃত্যুর পর এই বিশৃঙ্খলা সৃষ্টি হয়। ইতিহাসবিদরা মতভেদে ৬৮০ বা ৬৮৩ সালকে এর সূচনা এবং ৬৮৫ থেকে ৬৯২ সালের মধ্যে এর সমাপ্তি বিবেচনা করেন। এসময় কারবালার যুদ্ধ ;  আবদুল্লাহ ইবনুল জুবায়েরের বিদ্রোহ ; মুখতার আল সাকাফির বিদ্রোহ ও নাজদা ইবনে আমিরুল হানাফির বিদ্রোহ সংঘটিত হয়। দিতীয় ফিতনার সময়ে নিয়ন্ত্রিত অঞ্চল :   ১ .কুফা : মুখতার আল সাকাফি   ২. ইয়ামামা : নাজদা ইবনে আমিরুল হানাফি   ৩.  হেজাজ : আব্দুল্লাহ ইবনে যুবায়ের   ৪. সিরিয়া ও মিশর : আব্দুল মালিক ইবনে মারওয়ান  বিস্তারিত বিদ্রোহের শুরু ও শেষ হওয়ার সময় নিয়ে মতপার্থক্য আছে। কেউ কেউ ৬৮০ সালে প্রথম মুয়াবিয়ার মৃত্যুর পরের সময় থেকে এর সূচনা ধরেন। অন্য মতে তার পুত্র খলিফা প্রথম ইয়াজিদের মৃত্যুর বছর ৬৮৩ কে সূচনা ধরা হয়। সমাপ্তিকাল ৬৮৫ (খলিফা আবদুল মালিক ইবনে মারওয়ানের অভিষেক) থেকে ৬৯২ (আবদুল্লাহ ইবনে জুবায়েরের মৃত্যু ও তার বিদ্রোহের সমাপ্তি) এর মধ্যে ধরা হয়। সাধারণভাবে ৬৮০ - ৬৯২ সময়কে ব্যবহার করা হয়।  দ্বিতীয় ফিতনার সময় মুসলিম বিশ্বে জটিল অবস্থা বিরাজ করছিল। এসময় বেশ কিছু ঘটনা ঘটে। এসবের মধ্যে সরাসরি সম্পর্ক ছিল বলে প্রতীয়মান হয় না। গুরুত্বপূর্ণ ঘটনাগুলোর একটি সংক্ষিপ্ত বিবরণ নিম্নরূপে দেয়া যেতে পারে।  ৬৮০ সালে প্রথম উমাইয়া খলিফা প্রথম মুয়াবিয়ার মৃত্যুর পর তার পুত্র প্রথম ইয়াজিদ খলিফা হন। মুহাম্মদ  এর দৌহিত্র ও সাবেক খলিফা আলি ইবনে আবি তালিবের পুত্র হুসাইন ইবনে আলির সমর্থকদের কাছ থেকে প্রথম ইয়াজিদের বিরুদ্ধে প্রতিবাদ আসে। কারবালার যুদ্ধে হুসাইনসহ অনেকেই উমাইয়া সেনাদের হাতে নিহত হন। এই যুদ্ধকে প্রায়ই সুন্নি ও শিয়াদের মধ্যকার চূড়ান্ত ভাঙন হিসেবে ধরা হয়। কারবালার দিনকে শিয়ারা বিশেষ গুরুত্ব দিয়ে থাকে।  এসকল ঘটনার পর ইয়াজিদ আবদুল্লাহ ইবনে জুবায়েরের বিদ্রোহের মুখোমুখি হন। আবদুল্লাহ ইবনে জুবায়ের ছিলেন সাহাবি জুবায়ের ইবনে আওয়াম ও আসমা বিনতে আবি বকরের পুত্র। বিভিন্ন কারণে উমাইয়া শাসনের প্রতি অসন্তুষ্ট ব্যক্তিরা তার বিদ্রোহকে সমর্থন করে। ৬৮৩ সালে প্রথম ইয়াজিদ ও তার পুত্র দ্বিতীয় মুয়াবিয়ার আকস্মিক মৃত্যুর পর আবদুল্লাহ ইবনে জুবায়ের খলিফা হিসেবে ব্যাপক সমর্থন লাভ করেন। তিনি তার শাসনের বিরোধীদের প্রতিহত করতে সচেষ্ট হন। সিরিয়ায় প্রথম মুয়াবিয়ার এক ভাই সম্পর্কিত ব্যক্তি মারওয়ান ইবনে হাকিম নিজেকে খলিফা ঘোষণা করেন। সংক্ষিপ্তকাল শাসনের পর মারওয়ান ৬৮৫ সালে মৃত্যুবরণ করলে তার পুত্র আবদুল মালিক ইবনে মারওয়ান তার উত্তরসুরি হন। ৬৮৪ সালে মধ্য আরবে খারিজি বিদ্রোহীরা স্বাধীন রাষ্ট্র স্থাপন করলে আবদুল্লাহ ইবনে জুবায়ের তিহামাহ ও হেজাজ অঞ্চলে বিচ্ছিন্ন হয়ে পড়েন।Abū Ḥanīfa Dīnawarī, al-akhbâr al-tiwâl, vol. 1, p. 264  ইরাক ও ইরানে এরপর অন্যান্য খারিজিদের উত্থান হয়। এসময় হুসাইন ইবনে আলির মৃত্যুর প্রতিশোধ নেয়া এবং আলির অন্য পুত্রদের মধ্যে কাউকে খলিফার পদে বসানোর জন্য শিয়ারা বিদ্রোহ করে। আবদুল মালিকের সমর্থক সিরিয়ান সেনারা শৃঙ্খলা ফিরিয়ে আনে। তিনি সব বিদ্রোহ দমনে সফল হন। তার সেনারা মক্কা অবরোধ করলে এরপর আবদুল্লাহ ইবনে জুবায়ের সেনাদের হাতে নিহত হন।  আরও দেখুন  প্রথম ফিতনা  ফিতনা (শব্দ)  কারবালার যুদ্ধ   আবদুল্লাহ ইবনে জুবায়েরের বিদ্রোহ  তথ্যসূত্র  Karen Armstrong: Islam: A Short History. New York: The Modern Library, 2002, 2004    বিষয়শ্রেণী:দ্বিতীয় ফিতনা বিষয়শ্রেণী:এশিয়ার রাজ্য এবং জনগণ জড়িত উত্তরাধিকার যুদ্ধ
লি পিংচিয়ে (, ; জন্ম: ৪ সেপ্টেম্বর ২০০৩) হলেন একজন চীনা সাঁতারু। তিনি ২০২০ সালে জাপানের টোকিওতে অনুষ্ঠিত গ্রীষ্মকালীন অলিম্পিকে চীনের প্রতিনিধিত্ব করেছেন এবং সাঁতারের নারীদের ৪×২০০ মিটার ফ্রিস্টাইল রিলে বিভাগে স্বর্ণ পদক এবং ৪০০ মিটার ফ্রিস্টাইল বিভাগে ব্রোঞ্জ পদক জয়লাভ করেছেন।  তিনি ২০১৭ ওয়ার্ল্ড অ্যাকুয়াটিক চ্যাম্পিয়নশিপে দুটি রৌপ্য পদক ও একটি ব্রোঞ্জ জয়লাভ করেছিলেন। ২০১৮ সালে তিনি চীনের হাংচৌতে ফিনা শর্ট কোর্স চ্যাম্পিয়নশিপে অংশগ্রহণ করে নারীদের ৪০০ মিটার ফ্রিস্টাইলে ব্রোঞ্জ পদক জয়লাভ করেছিলেন। এছাড়াও তিনি নারীদের ৪×২০০ মিটার রিলেতে স্বর্ণ পদক জয়লাভ করেছিলেন। জাকার্তায় অনুষ্ঠিত ২০১৮ এশিয়ান গেমসে লি ১:৫৬.৭৪ মিনিটে ২০০ ফ্রিস্টাইলে তার প্রথম স্বর্ণ পদক জয়লাভ করেছিলেন।  তথ্যসূত্র  বিষয়শ্রেণী:২০০২-এ জন্ম বিষয়শ্রেণী:জীবিত ব্যক্তি বিষয়শ্রেণী:সাঁতারে বিশ্ব সাঁতার প্রতিযোগিতার পদক বিজয়ী বিষয়শ্রেণী:চীনা নারী সাঁতারু বিষয়শ্রেণী:সাঁতারে এশিয়ান গেমস পদক বিজয়ী বিষয়শ্রেণী:২০২০ গ্রীষ্মকালীন অলিম্পিকের পদক বিজয়ী বিষয়শ্রেণী:২০২০ গ্রীষ্মকালীন অলিম্পিকের সাঁতারু বিষয়শ্রেণী:অলিম্পিক স্বর্ণপদক বিজয়ী চীনা বিষয়শ্রেণী:এশিয়ান গেমসে রৌপ্যপদক বিজয়ী চীনা বিষয়শ্রেণী:২০১৮ এশিয়ান গেমসের সাঁতারু বিষয়শ্রেণী:এশিয়ান গেমসে স্বর্ণপদক বিজয়ী চীনা বিষয়শ্রেণী:অলিম্পিকের সাঁতারে স্বর্ণপদক বিজয়ী বিষয়শ্রেণী:২০১৮ এশিয়ান গেমসের পদক বিজয়ী বিষয়শ্রেণী:চীনের অলিম্পিক সাঁতারু বিষয়শ্রেণী:সাঁতারে বিশ্বরেকর্ডধারী বিষয়শ্রেণী:চীনা নারী ফ্রিস্টাইল সাঁতারু বিষয়শ্রেণী:২১শ শতাব্দীর চীনা নারী বিষয়শ্রেণী:২০২৪ গ্রীষ্মকালীন অলিম্পিকের পদক বিজয়ী বিষয়শ্রেণী:২০২১ গ্রীষ্মকালীন ইউনিভার্সিয়াডের পদক বিজয়ী বিষয়শ্রেণী:অলিম্পিক ব্রোঞ্জপদক বিজয়ী চীনা
দীপক জাগবীর হুদা (জন্ম ১৯ এপ্রিল ১৯৯৫) হচ্ছেন একজন ভারতীয় ক্রিকেটার, যিনি বরোদা ক্রিকেট দলের হয়ে খেলেন। তিনি একজন অল-রাউন্ডার, ডান হাতে ব্যাট করেন এবং ডান-হাতে অফ ব্রেক বোলিং করে থাকেন। ২০১৪ আইসিসি অনূর্ধ্ব-১৯ ক্রিকেট বিশ্বকাপ প্রতিযোগিতায় ভারত অনূর্ধ্ব-১৯ ক্রিকেট দলের হয়ে খেলেছেন তিনি। ২০১৪ সালের ফেব্রুয়ারিতে রাজস্থান রয়্যালস তাকে আইপিএলের জন্য চুক্তিবদ্ধ করেন। ২০১৫ সালের ১০ এপ্রিল, রয়্যালসের হয়ে কিংস এলেভেন পাঞ্জাবের বিপরীতে আইপিএলে অভিষেক হয় তার। .  ঘরোয়া ক্রিকেট তার ব্যক্তিগত কোচ, সঞ্জীব সাওন্ত এর মতে, হুদা হচ্ছে "খুবই শানিত বোলার"। হুদা একজন তৎপর ফিল্ডার হিসাবেও পরিচিত। তার আইপিএলের দ্বিতীয় ম্যাচ রাজস্থান রয়্যালস বনাম দিল্লি ডেয়ারডেভিলস-এর খেলায় ২৫ বলে ৫৪ রান করেন এবং ৪ ওভার বল করে ২০ রানের বিনিময়ে কোন উইকেট না পেলেও ম্যাচ শেষে ম্যাচ সেরা নির্বাচিত হন। তৃতীয় ম্যাচে মুম্বই ইন্ডিয়ান্স-এর বিপরীতে তিন নম্বরে ব্যাট করতে নেমে ৪ বলে ১৩ রান করে, যা মুম্বই ইন্ডিয়ান্সের বিপরীতে রাজস্থান রয়্যালসের ১৬৫ রানের তাড়াকে অধিক সহজ করে তোলে।  বরোদার হয়ে ২০১৬-১৭ রনজি ট্রফির চতুর্থ রাউন্ড খেলার সময় লিস্ট এ ক্রিকেট-এ হুদা তার দ্বৈত শতক অর্জন করেন।  ২০১৭ সালের নভেম্বরে, সফরকারী শ্রীলঙ্কার বিপরীতে ভারতের টুয়েন্টি২০ আন্তর্জাতিক (টি২০আই) স্কোয়াডে তার নাম অন্তর্ভুক্ত করা হয়।  ২০১৮ সালের জানুয়ারীতে, ২০১৮ আইপিএল নিলামে সানরাইজার্স হায়দ্রাবাদ তাকে দলে ভিড়ায় ২০২০ আইপিএল নিলামের পূর্বে সানরাইজার্স হায়দ্রাবাদ তাকে অবমুক্ত করে দেয়। ২০২০ আইপিএল নিলামে ২০২০ ইন্ডিয়ান প্রিমিয়ার লিগ প্রতিযোগিতার পূর্বে কিংস এলেভেন পাঞ্জাব তাকে খরিদ করে নেয়।  আন্তর্জাতিক ক্রিকেট ২০১৮ এর ফেব্রুয়ারিতে, ২০১৮ নিদাহাস ট্রফির জন্য ভারতের টুয়েন্টি২০ আন্তর্জাতিক স্কোয়াডে তার নাম অন্তর্ভুক্ত করা হয়েছিল, কিন্তু সে খেলেনি। ২০১৮ এর ডিসেম্বরে, তিনি ২০১৮ এসিসি ইমার্জিং টীম এশিয়া কাপ প্রতিযোগিতার জন্য ভারতীয় দলে স্থান পান।   তথ্যসূত্র    বহিঃসংযোগ       বিষয়শ্রেণী:১৯৯৫-এ জন্ম বিষয়শ্রেণী:জীবিত ব্যক্তি দীপক হুদা বিষয়শ্রেণী:বরোদার ক্রিকেটার বিষয়শ্রেণী:ভারত ব্লু ক্রিকেটার বিষয়শ্রেণী:রাজস্থান রয়্যালসের ক্রিকেটার বিষয়শ্রেণী:হরিয়ানা থেকে আগত ক্রিকেটার বিষয়শ্রেণী:পাঞ্জাব কিংসের ক্রিকেটার বিষয়শ্রেণী:সানরাইজার্স হায়দ্রাবাদের ক্রিকেটার বিষয়শ্রেণী:লখনউ সুপার জায়ান্টসের ক্রিকেটার বিষয়শ্রেণী:ভারতের একদিনের আন্তর্জাতিক ক্রিকেটার বিষয়শ্রেণী:ভারতের টুয়েন্টি২০ আন্তর্জাতিক ক্রিকেটার বিষয়শ্রেণী:ইন্ডিয়া ব্লুয়ের ক্রিকেটার বিষয়শ্রেণী:ভারত এ-দলের ক্রিকেটার বিষয়শ্রেণী:২১শ শতাব্দীর ভারতীয় পুরুষ ক্রীড়াবিদ বিষয়শ্রেণী:চেন্নাই সুপার কিংসের ক্রিকেটার
শিবনেরী গুহাসমূহ (মারাঠি: शिवनेरी लेणी) হল ভারতের মহারাষ্ট্র রাজ্যের জুন্নার শহর থেকে প্রায় ৩ কিলোমিটার দূরে অবস্থিত কয়েকটি প্রাচীন বৌদ্ধ গুহা।  এই বৌদ্ধ গুহাগুলির উপরিভাগে একটি দুর্গ রয়েছে। এই দুর্গেই শিবাজী জন্মগ্রহণ করেছিলেন। এই গুহাশ্রেণিতে ৬০টি গুহা রয়েছে। এগুলি খ্রিস্টীয় ১ম শতাব্দীর মধ্যভাগে খনন করা হয়েছিল। খ্রিস্টীয় ২য় শতাব্দীর প্রথমার্ধে এই গুহাগুলি ছিল বৌদ্ধ ক্রিয়াকলাপের একটি উদীয়মান কেন্দ্র। এই গুহাগুলিতে একটি চৈত্য রয়েছে।  এই গুহাসমূহের গুরুত্বপূর্ণ গুহাগুলি হল: গুহা ২৬ – একটি দ্বিতল বিহার গুহা ৪৫ – ‘বড়া-কোটরি’ নামে পরিচিত এই গুহায় আবাসিক ভিক্ষুদের বসবাসের জন্য বারোটি কক্ষ আছে। গুহা ৫১ – বণিকের উৎকীর্ণ লিপি সহ একটি চৈত্য   চিত্রশালা   তথ্যসূত্র  বিষয়শ্রেণী:বৌদ্ধ গুহাসমূহ বিষয়শ্রেণী:মহারাষ্ট্রের গুহাসমূহ বিষয়শ্রেণী:ভারতীয় প্রস্তরখোদিত স্থাপত্য বিষয়শ্রেণী:ভারতের প্রত্নবসতি বিষয়শ্রেণী:বৌদ্ধ তীর্থস্থান বিষয়শ্রেণী:বৌদ্ধ সন্ন্যাস বিষয়শ্রেণী:বৌদ্ধ স্থাপত্য বিষয়শ্রেণী:ভারতীয় স্থাপত্য বিষয়শ্রেণী:স্থাপত্যশৈলী বিষয়শ্রেণী:ভারতের চিত্রলিপি সম্বলিত গুহা বিষয়শ্রেণী:ভারতের প্রাক্তন জনবহুল স্থান বিষয়শ্রেণী:ভারতের বৌদ্ধ মঠ বিষয়শ্রেণী:ভারতের বৌদ্ধবিহার বিষয়শ্রেণী:ভারতের স্থাপত্য
নেস্তর ফাবিয়ান পিতানা (জন্ম: ১৭ জুন ১৯৮৫) হলেন একজন সাবেক অভিনেতা এবং আর্জেন্টিনীয় রেফারি, যিনি ২০১৪ ফিফা বিশ্বকাপ বাছাইপর্বে এবং ২০১৫ কোপা আমেরিকায় ম্যাচ পরিচালনা করেছেন। তিনি ২০১৮ ফিফা বিশ্বকাপে রাশিয়া এবং সৌদি আরবের মধ্যকার উদ্বোধনী ম্যাচ পরিচালনা করেছেন। সর্বশেষ তিনি ২০১৮ ফিফা বিশ্বকাপের ফাইনাল ম্যাচ ফ্রান্স বনাম ক্রোয়েশিয়ার খেলা পরিচালনা করেন।   তথ্যসূত্র  বিষয়শ্রেণী:১৯৭৫-এ জন্ম বিষয়শ্রেণী:জীবিত ব্যক্তি বিষয়শ্রেণী:আর্জেন্টিনীয় অভিনেতা
জিয়াউর রহমান অথবা জিয়া উর রহমান বলতে বোঝাতে পারে -  জিয়াউর রহমান - বাংলাদেশের প্রয়াত রাষ্ট্রপতি।  জিয়াউর রহমান (ক্রিকেটার) - বাংলাদেশের বর্তমান ক্রিকেট খেলোয়াড়।  জিয়াউর রহমান জিয়া -  বাংলাদেশী সংগীতজ্ঞ।  জিয়াউর রহমান (দাবাড়ু) - বাংলাদেশী দাবাড়ু।  জিয়াউর রহমান (কাবাডি) - বাংলাদেশী কাবাডি খেলোয়াড়।  শাহ মোঃ জিয়াউর রহমান - বাংলাদেশ বিমানবাহিনীর অবসরপ্রাপ্ত বৈমানিক।  জিয়াউর রহমান (চাঁপাইনবাবগঞ্জের রাজনীতিবিদ) - চাঁপাইনবাবগঞ্জের রাজনীতিবিদ ও সাবেক সংসদ সদস্য।  জিয়া উর রহমান মাদানি - তালেবান নেতা